SET ปิดบวก 8 จุด ตามตปท.ตอบรับคลาย “ล็อกดาวน์” แนะจับตาประชุม “เฟด”-สถานการณ์โควิด
SET ปิดบวก 8 จุด ตามตปท.ตอบรับคลาย “ล็อกดาวน์” แนะจับตาประชุม “เฟด”-สถานการณ์โควิด โดยดัชนีตลาดหุ้นไทยปิดวันนี้ที่ระดับ 1,274.99 จุด เพิ่มขึ้น 7.58 จุด หรือ 0.60% มูลค่าการซื้อขาย 60,549.94 ล้านบาท
28 เม.ย. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,274.99 จุด เพิ่มขึ้น 7.58 จุด หรือ 0.60% มูลค่าการซื้อขาย 60,549.94 ล้านบาท
10 หุ้นดันดัชนีวันนี้

น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยวันนี้ผันผวนค่อนข้างมาก โดยดัชนีฯปรับตัวขึ้นตอบรับการคลายล็อกดาวน์บางส่วน แต่ upside มีจำกัดจากเผชิญแรงขายทำกำไรระหว่างทาง ซึ่งราคาน้ำมันดิบก็ยังกดดันอยู่ อย่างไรก็ดีตลาดต่างประเทศต่างปรับตัวขึ้น โดยตลาดหุ้นในภูมิภาคเอเชียส่วนใหญ่เคลื่อนไหวในแดนบวก เช่นเดียวกับดาวโจนส์ฟิวเจอร์สที่ปรับตัวขึ้น เหมือนกับตลาดในยุโรปที่เทรดบ่ายนี้ก็เคลื่อนไหวในแดนบวกกัน ตอบรับคลายล็อกดาวน์ อย่างไรก็ดีหลังคลายล็อกดาวน์แล้วก็ต้องจับตาการควบคุมการแพร่ระบาดไวรัสโควิดจะทำได้ดีหรือไม่
นอกจากนี้ ตลาดฯปรับตัวขึ้นไปมากในระดับหนึ่งแล้ว ทำให้อาจมี profit taking ออกมาระหว่างทาง อย่างไรก็ดี ให้ติดตามการประชุมธนาคารกลางสหรัฐ (เฟด) และการประชุมธนาคารกลางยุโรป (ECB) ว่าจะมีอะไรออกมาบ้าง
แนวโน้มการลงทุนในวันพรุ่งนี้ (29 เม.ย.) น.ส.ธีรดา กล่าวว่า ตลาดฯคงจะแกว่งไซด์เวย์ หลังจากที่ข่าวบวกได้ออกมาแล้ว ต่อไปก็ติดตามสถานการณ์การแพร่ระบาดไวรัสโควิด-19 ต่อไป ว่าจะมีจำนวนผู้ติดเชื้อเพิ่มขึ้นหรือไม่
พร้อมให้แนวรับ 1,240 จุด ส่วนแนวต้าน 1,280 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
BAM มูลค่าการซื้อขาย 3,358.81 ล้านบาท ปิดที่ 23.40 บาท ลดลง 0.30 บาท
GULF มูลค่าการซื้อขาย 3,090.67 ล้านบาท ปิดที่ 39.50 บาท เพิ่มขึ้น 0.50 บาท
PTT มูลค่าการซื้อขาย 2,939.80 ล้านบาท ปิดที่ 33.50 บาท ลดลง 0.50 บาท
CPALL มูลค่าการซื้อขาย 2,720.42 ล้านบาท ปิดที่ 68.75 บาท ลดลง 0.50 บาท
GPSC มูลค่าการซื้อขาย 2,298.21 ล้านบาท ปิดที่ 70.50 บาท ราคาไม่เปลี่ยนแปลง
ตลาดหุ้นเอเชีย
